97. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ, ΔΙΚΑΙΟΣΥΝΗΣ  ΚΑΙ ΕΜΠΟΡΙΟΥ Αριθ. Α1 9278 της 28Δεκ. 1978/9 Ιαν. 1979 (ΦΕΚ Β΄ 6) Περί αυξήσεως ποσοστού των μισθωμάτων αστικών ακινήτων στην περιφέρειαν του Νομού Θεσσαλονίκης κατά το 1979. Έχοντας υπόψη: 1.Τις διατάξεις του άρθρ. 3 της από 28 Ιουλ. 1978 Πράξεως Νομοθετικού Περιεχομένου «περί μέτρων αφορώντων εις τας μισθώσεις αστικών ακινήτων εν τω Νομώ Θεσ/νίκης» που κυρώθηκε με το άρθρο πρώτο του Νόμ. 859/78 «περί κυρώσεως της από 28 Ιουλ. 1978 Πράξεως Νομοθετικού Περιεχομένου του Προέδρου της Δημοκρατίας «περί μέτρων αφορώντων εις τας μισθώσεις αστικών ακινήτων εν τω Νομώ Θεσ/νίκης» και τροποποιήσεως διατάξεων ταύτης. 2.Την ανάγκη καθορισμού του ποσοστού αυξήσεως των μισθωμάτων αστικών ακινήτων της περιφερείας Νομού Θεσ/νίκης κατά το 1979, αποφασίζουμε: (Αντί για τη σελ. 332,059) Σελ. 332,059 (α) Τεύχος 714-Σελ. 7 Ενοικιοστάσιο 7.Ζ.α.95-97 1.Τα μισθώματα αστικών ακινήτων κειμένων στην περιφέρεια του Νομού Θεσ/νίκης που χρησιμοποιούνται σαν κατοικίες, γραφεία, καταστήματα και γενικά σαν χώροι παροχής κοινωνικών ή άλλων κοινωφελών υπηρεσιών, τα καταβαλλόμενα την 24ην Μαΐου 1978, επιτρέπεται να αυξάνονται κατά το έτος 1979 ως ακολούθως: α)Το μίσθωμα που συνομολογήθηκε με τις μισθώσεις που καταρτίστηκαν από 1ης Ιανουαρίου μέχρι και της 23ης Μαΐου 1978 ως και το μίσθωμα που συνομολογήθηκε σύμφωνα με τις διατάξεις της παρ. 2 του άρθρ. 2 της Πράξεως Νομοθετικού Περιεχομένου που μνημονεύεται στο σκεπτικό της παρούσης αποφάσεως, παραμένει αμετάβλητο μέχρι τέλους 1979. β)Το μίσθωμα που προβλέπεται από τις μισθώσεις που συνομολογήθηκαν και άρχισαν να ισχύουν το έτος 1977 και έληξαν μεταξύ 24ης Μαΐου και 31ης Δεκ. 1978 επιτρέπεται ν’ αυξηθεί από 1ης Ιαν. 1979 κατά ποσοστό 8%. Επί πλέον επιτρέπεται από 1ης Ιαν. 1979 η αναλογική προσαύξηση του μισθώματος κατά ποσοστό 8% για κάθε χρόνο προγενέστερο του 1977 στον οποίο συνομολογήθηκε και άρχισε να ισχύει η μισθωτική σύμβαση που έληξε κατά τα ανωτέρω. γ)Το μίσθωμα που προβλέπεται από τις μισθώσεις που συνομολογήθηκαν και άρχισαν να ισχύουν το έτος 1977 και λήγουν το έτος 1979 επιτρέπεται ν’ αυξηθεί κατά το διάστημα από της λήξεώς τους μέχρι τέλους 1979 κατά ποσοστό 8%. Επί πλέον επιτρέπεται η αναλογική προσαύξηση του κατά τα ανωτέρω μισθώματος, κατά ποσοστό 8% για κάθε χρόνο προγενέστερο του 1977 στον οποίο καταρτίστηκε και άρχισε να ισχύει η μισθωτική σύμβαση. Η απόφαση μας αυτή, που πρέπει να δημοσιευτεί στην Εφημερίδα της Κυβερνήσεως, ισχύει από 1ης Ιαν. 1979 στην περιφέρεια του Νομού Θεσ/νίκης. Η απόφαση αυτή να δημοσιευθεί στην Εφημερίδα της Κυβερνήσεως. Σελ. 332,060(α) Τεύχος 714-Σελ. 8 